România a depășit pragul de 4 milioane de persoane vaccinate cu cel puțin o doză.
96.953 de persoane s-au vaccinat în ultimele 24 de ore. 33.994 au primit prima doză de vaccin anti-COVID. Au fost raportate 75 de reacții adverse.
Autoritățile anunță pe pagina de Facebook dedicată campaniei de vaccinare în România că țara noastră a depășit 4 milioane de persoane vaccinate cu cel puțin o doză."Astăzi, la ora 17.30, am depășit pragul de 4.000.000 de persoane vaccinate în cadrul campaniei naționale de vaccinare împotriva COVID-19. Până astăzi, în România au fost administrate peste 6.939.000 de doze de vaccin împotriva COVID-19. Împreună învingem pandemia!", se arată în mesajul autorităților. Știre inițialăComitetul Naţional de Coordonare a Activităţilor privind Vaccinarea împotriva COVID-19 (CNCAV) a anunţat că duminică au fost vaccinate 96.953 persoane. Numărul total al persoanelor vaccinate cu cel puțin o doză se apropie de pragul de 4 milioane.Potrivit CNCAV, în ultimele 24 de ore au fost vaccinate 96.953 de persoane, dintre care 33.994 cu prima doză, iar 62.959 cu a doua doză.74.561 persoane au primit serul produs de Pfizer, 7.323 pe cel de la Moderna, 8.613 AstraZeneca, iar 6.456 au primit vaccin Johnson & Johnson.De la începutul campaniei de vaccinare, au fost vaccinate 3.997.170 persoane, dintre care 2.934.519 cu ambele doze.În ultimele 24 de ore au fost raportate 75 de reacții adverse, dintre care 5 de tip local, restul de tip general.15.432 reacții adverse au fost înregistrate de la începutul campaniei de vaccinare.CNCAV precizează că 145 reacții adverse sunt în curs de investigare.